CELEX: 62012TN0041
Language: el
Date: 2012-01-27 00:00:00
Title: Υπόθεση T-41/12: Προσφυγή της 27ης Ιανουαρίου 2012 — LS Fashion κατά ΓΕΕΑ — Sucesores de Miguel Herreros (L'Wren Scott)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/18
            
         Προσφυγή της 27ης Ιανουαρίου 2012 — LS Fashion κατά ΓΕΕΑ — Sucesores de Miguel Herreros (L'Wren Scott)
   (Υπόθεση T-41/12)
   2012/C 109/41
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: LS Fashion, LLC (Wilmington, Ηνωμένες Πολιτείες) (εκπρόσωποι: R. Black και S. Davies, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sucesores de Miguel Herreros, SA (La Orotava, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 24ης Νοεμβρίου 2011 στην υπόθεση R 1584/2009-4·
            
         
               —
            
            
               να ακυρώσει την απόφαση του τμήματος ανακοπών στο μέτρο που δέχθηκε την ανακοπή·
            
         
               —
            
            
               να γίνει δεκτή προς καταχώριση η αίτηση κοινοτικού σήματος αριθ. 5190368 στο σύνολό της· και
            
         
               —
            
            
               Να καταδικάσει το ΓΕΕΑ και τον αντίδικο ενώπιον του τμήματος προσφυγών στα δικαστικά έξοδα της προσφεύγουσας και να φέρουν τα δικαστικά τους έξοδα της διαδικασίας ενώπιον του ΓΕΕΑ και του Γενικού Δικαστηρίου.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «L’Wren Scott», για προϊόντα των κλάσεων 3, 9, 14 και 25 — Καταχωρισμένο κοινοτικό σήμα υπ’ αριθ. 5190368
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Υπ’ αριθ. 1164120 αίτηση καταχωρίσεως του λεκτικού ισπανικού σήματος «LOREN SCOTT», για προϊόντα της κλάσεως 25
   
      Απόφαση του τμήματος ανακοπών: Δέχεται την ανακοπή για όλα τα επίμαχα προϊόντα και επιτρέπει την καταχώριση του κοινοτικού σήματος για τα υπόλοιπα μη αμφισβητούμενα προϊόντα της αιτήσεως καταχωρίσεως
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση των άρθρων 42, παράγραφοι 2 και 3, του κανονισμού 207/2009 του Συμβουλίου, και των κανόνων 22, παράγραφοι 2 και 3, του κανονισμού 2868/95 της Επιτροπής, καθόσον το τμήμα προσφυγών παρέλειψε να εκτιμήσει σωστά τα αποδεικτικά στοιχεία που προσκόμισε ο ανακόπτων όσον αφορά την ουσιαστική χρήση του προγενέστερου σήματος υπό το φως των απαιτήσεων που επιβάλλονται από τις σχετικές διατάξεις και από τη νομολογία, συμπεριλαμβανομένων των απαιτήσεων εξετάσεως του τόπου, του χρόνου, της έκτασης και της φύσης της χρήσεως του σήματος. Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών: (i) δεν εκτίμησε σωστά την οπτική, ακουστική και εννοιολογική ομοιότητα των αντιστοίχων σημάτων, και (ii) δεν έλαβε δεόντως υπόψη τον βαθμό ομοιότητας των αντιστοίχων σημάτων, και δεν εκτίμησε σωστά τον βαθμό διακριτικού χαρακτήρα των σημάτων, συμπεριλαμβανομένου του κινδύνου συγχύσεως.